Diari Oficial de la Generalitat Valenciana


Sumari del DOGV 1107, del 14-07-1989 (1989/814519)

ACORD de 3 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana d'Elda pel que fa a tres zones qualificades com a equipament de sistemes complementaris.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1107

Data del DOGV
:   14-07-1989

Secció del DOGV
:   ALTRES DISPOSICIONS

Número del document
:   1989/814519


Data del document
:   03-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 3 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana d'Elda pel que fa a tres zones qualificades com a equipament de sistemes complementaris.  
El Consell de la Generalitat Valenciana, en sessió celebrada el dia 3 de juliol de 1989, adoptà l'Acord següent:  
Vist el Projecte de Modificació del Pla General d'Ordenació Urbana d'Elda pel que fa a tres zones qualificades com a equipament de sistemes complementaris, que l'Ajuntament ha promogut.  
Vist que el Ple de l'Ajuntament d'Elda, en sessió celebrada el 24 de novembre de 1986, va aprovar l'avenç dels treballs de modificació del Pla General d'Ordenació Urbana pel que fa a tres zones qualificades com a equipament de sistemes complementaris, situades en el Barri de la Nova Fraternitat, l'acord es va publicar en el Butlletí Oficial de la Província núm. 4 de data 7 de gener de 1987 i en el diari «La Verdad» d'Alacant de data 27 de desembre de 1986, i no es va presentar, en el període d'exposició pública corresponent, suggerència o alternativa alguna al respecte.  
Vist que el Ple de l'Ajuntament, en sessió celebrada el 21 de juliol de 1987, acordà per unanimitat aprovar inicialment aquesta modificació i sotmetre l'acord a un període d'informació pública pel termini d'un mes.  
Vist que l'acord es va publicar en el diari «La Verdad» d'Alacant de data 8 d'agost de 1987, en el Butlletí Oficial de la Província de data 12 d'agost de 1987 i en el Butlletí Oficial de l?Estat de data 7 d'octubre de 1987.  
Vist que el Ple de l?Ajuntament, en sessió celebrada el 27 de novembre de 1987, atés el resultat de l'exposició pública on no es va presentar cap al·legació i l'informe del Secretari de la Corporació i de conformitat amb el dictamen de la Comissió Municipal d'Urbanisme, acordà per unanimitat aprovar provisionalment l'esmentat projecte i remetre l'expedient a la Conselleria d'Obres Públiques, Urbanisme i Transports per a continuar la seua tramitació, per tal d'obtenir l'aprovació definitiva, amb la sol·licitud prèvia d'informes successius de la Diputació Provincial i de la Comissió Territorial d'Urbanisme.  
Vist que el 29 de gener de 1988 la Diputació Provincial d'Alacant va acordà informar favorablement el projecte.  
Vist que la Comissió Territorial d'Urbanisme d'Alacant, en sessió celebrada el dia 29 de març de 1988, acordà informar favorablement el projecte.  
Vist que el 5 de maig de 1988 es va remetre l'expedient corresponent a la Presidència de la Generalitat Valenciana per tal de continuar la tramitació.  
Vist que el Conseller d'Obres Públiques, Urbanisme i Transports va informar favorablement el Projecte mitjançant Resolució el 18 d'octubre de 1988.  
Vist que el Consell d'Estat va emetre un informe favorable el 4 de maig de 1989.  
Atés que es considera convenientment justificada la modificació que es proposa, que consisteix bàsicament en un canvi de qualificació entre si de tres zones destinades pel Pla General a parcs i jardins públics, equipament esportiu i sòciocultural, en un mateix àmbit d'influència i que per aquesta es canvia d'ubicació i s'augmenta de superfície una zona de parcs i jardins públics que passa de 825 m2 a 2.156 m2.  
Atés que s'ha complimentat el que estableixen els articles 40, 49 i 50 de la Llei del Sòl i 126 i següents del Reglament de Planejament.  
Vists els preceptes legals esmentats, la Llei del Sòl, la Llei de Procediment Administratiu i d'altres pertinents, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació del Pla General d'Ordenació Urbana d'Elda pel que fa a tres zones qualificades com a equipament de sistemes complementaris, que l?Ajuntament ha promogut.  
Contra el transcrit Acord, el qual esgota la via administrativa, es pot interposar recurs de reposició, amb caràcter previ al contenciós administratiu, davant el Consell de la Generalitat Valenciana en el termini d'un mes.  
València, 3 de juliol de 1989.  
El Conseller Secretari del Govern Valencià,   
JOAQUIM AZAGRA I ROS